
J e g y z ő k ö n y v
Készült:	Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és   Településfejlesztési Bizottsága  2026. szeptember  22.-én (kedden)  du. 14:30 órakor megtartott soros ülésén.
Az ülés helye: a Polgármesteri Hivatal díszterme.
Jelen vannak:				Palásti Pál			bizottság elnöke
Bartus László			bizottság elnök-helyettese
Mucsi István			bizottság tagja
Szabóné Pálinkás Györgyi	bizottság tagja
Potorné Kovács Ágnes		bizottság tagja	
										
Tanácskozási joggal jelent meg: 	
					Kató Pálné			jegyző
					Tápainé Karkas Krisztina	irodavezető
					Gálné Gyöngyi Éva		irodavezető-helyettes							Fülöpné Szeri Noémi		jegyzőkönyvvezető

Palásti Pál bizottság elnöke: köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 fő bizottsági tagból mind az 5 fő bizottsági tag megjelent.
Szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.

1.) Napirend
Tárgy:									Előadó:
A Bizottság 2026. szeptemberi soros ülése napirendjének jóváhagyása			Palásti Pál bizottság elnöke
(A meghívó e jegyzőkönyv melléklete)

Palásti Pál bizottság elnöke:  szóbeli kiegészítést  nem tett. Kihirdette a tárgyban hozott Bizottsági döntést.

45/2026. (IX. 22.) PEFTB határozat
Tárgy: A Bizottság 2026. szeptemberi soros ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a Bizottság Elnöke által kiadott, a Bizottság 2026. szeptember 22. napján tartandó soros ülése meghívójában feltüntetett napirendi pontokat vette fel tárgyalásra. 
Az ülés napirendi pontjai:
1. A Bizottság 2026. szeptemberi soros ülése napirendjének jóváhagyása
Előadó: Palásti Pál Bizottság Elnöke
1. Az önkormányzat szervezeti és működési szabályzatáról szóló 14/2015. (XI. 27.)  önkormányzati rendelete módosításáról szóló önkormányzati rendelet-tervezet véleményezése
Előadó: Erhard Gyula polgármester, Kató Pálné jegyző, Palásti Pál bizottság elnöke

1. Az önkormányzat által nyújtott szociális ellátásokról szóló 9/2018. (VI. 29.) önkormányzati rendelet módosításáról szóló önkormányzati rendelet-tervezet véleményezése
Előadó: Erhard Gyula polgármester, Kató Pálné jegyző, Palásti Pál bizottság elnöke

1. A szociális célú tüzelőanyag juttatásra való jogosultságról szóló önkormányzati rendelet módosításáról szóló önkormányzati rendelet-tervezet véleményezése
Előadó: Erhard Gyula polgármester, Kató Pálné jegyző, Palásti Pál bizottság elnöke

1. A szociális célú tüzelőanyag vásárlásához kapcsolódó pályázat benyújtása véleményezése
Előadó: Erhard Gyula polgármester, Kató Pálné jegyző, Palásti Pál bizottság elnöke

1. A személyes gondoskodást nyújtó gyermekjóléti ellátásokról, azok igénybevételéről, a gyermekétkeztetés intézményi térítési díjairól szóló 14/2018. (XI. 27.) önkormányzati rendelet hatályon kívül helyezéséről szóló önkormányzati rendelet-tervezet véleményezése
      Előadó: Erhard Gyula polgármester, Kató Pálné jegyző, Palásti Pál bizottság elnöke
1. A fogorvosi körzet fogászati alapellátására kötött feladatellátási szerződés 9. módosítása véleményezése
Előadó: Erhard Gyula polgármester, Palásti Pál Bizottság Elnöke

1. Egyebek

Határozatról értesítést kap:
· Kató Pálné jegyző és általa
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Irattár

2.) Napirend
Tárgy: 									Előadó:
	Az önkormányzat szervezeti és működési szabályzatáról szóló		Erhard Gyula polgármester
14/2015. (XI. 27.) önkormányzati rendelet módosításáról			Kató Pálné jegyző
szóló önkormányzati rendelet-tervezet véleményezése                	                          Palásti Pál bizottság elnöke
				
(Tárgyi írásos előterjesztése e jegyzőkönyv melléklete.)

Erhard Gyula polgármester: nem élt a szóbeli kiegészítés lehetőségével.

Palásti Pál bizottság elnöke:  a napirendi pont egyik előadójaként az írásban benyújtott előterjesztéshez és annak mellékletiben foglaltakhoz szóbeli kiegészítést nem tett.

Kató Pálné jegyző: szóbeli kiegészítésében elmondta az Országgyűlés megalkotta a megye és a kormánybízott elnevezés alkalmazásával összefüggő egyes törvények módosításáról szóló 2026. évi XCIX. törvényt, amely 2026. október 1. napjával lép hatályba. Ez a jogszabály 100. §-a érinti a Magyarország helyi önkormányzatairól szóló 2021. évi CVXXXIX. törvény azon rendelkezéseit, melyben vármegyei elnevezés szerepel, melynek helyébe a megye elnevezés kerül. Ez a jogszabály változás teszi elkerülhetetlenné a tárgyi önkormányzati rendelet módosítását, melyet a csatolt önkormányzati rendelet-tervezet aszerint tartalmazza. Elmondta, hogy mai ülésén az Ügyrendi Bizottság tárgyalta és elfogadta az önkormányzat rendelet-tervezetét, melynek az illetékes Bizottság és a Képviselő-testület által elfogadására tett javaslatot. Javasolta a tárgyban általa kiadott előterjesztésben, az előzetes hatásvizsgálatban, az általános és részletes indokolásban és az önkormányzati rendelet-tervezetben foglaltak elfogadását és annak határozatba foglalását.


K é r d é s, hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés, az ahhoz csatolt előzetes hatásvizsgálat, az indokolás és az önkormányzati rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

46/2026. (IX. 22. )PEFTB határozat															  
Tárgy: Az önkormányzat szervezeti és működési szabályzatáról szóló 14/2015. (XI. 27.) az önkormányzati rendelet módosításáról szóló rendelet-tervezet véleményezése

H a t á r o z a t
Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztés  Bizottsága napirendje keretében megtárgyalta a település jegyzője által tárgyban benyújtott előterjesztésben, az ahhoz csatolt rendelet-tervezetben, az előzetes hatásvizsgálatban és indokolásban foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés  e) pontja  szerinti jogkörében eljárva elfogadott  és javaslatot tett a Képviselő-testület általi jóváhagyására, módosító önkormányzati rendelet kiadására.

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testülete Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztés Bizottság Tagjai
· Irattár

3.) Napirend

Tárgy: 									Előadó:
	Önkormányzat által nyújtott szociális ellátásokról szóló			Erhard Gyula polgármester
	9/ 2018. (VI. 29.) önkormányzati rendeletét módosításáról		Kató Pálné jegyző	
	szóló önkormányzati rendelet-tervezet véleményezése			Palásti Pál bizottság elnöke 

(Tárgyi írásos előterjesztése e jegyzőkönyv melléklete.)

Erhard Gyula polgármester:  szóbeli kiegészítést nem tett.

Palásti Pál  bizottság elnöke:  szóbeli kiegészítést nem fűzött a tárgyban benyújtott előterjesztéshez.

Kató Pálné jegyző: szóbeli kiegészítésében elmondta a központi jogalkotó a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a) pontja értelmében az önkormányzatok kötelező feladatai között jelölte a szociális szolgáltatások, az ellátások biztosítását, benne a települési támogatás megállapítása jogának gyakorlását, melyet már évek óta átruházott hatáskörében eljárva lát el a település polgármestere. Elmondta, hogy mai ülésén az Ügyrendi Bizottság tárgyalta és elfogadta az önkormányzat rendelet-tervezetét, melynek az illetékes Bizottság és a Képviselő-testület által elfogadására tett javaslatot.
Indítványozta a tárgyban általa kiadott előterjesztésben, az előzetes hatásvizsgálatban, az általános és részletes indokolásban és az önkormányzati rendelet-tervezetben foglaltak elfogadását és annak határozatba foglalását.

K é r d é s, hozzászólás nem hangzott el.
Palásti Pál bizottság elnöke: összefoglalójában egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta
47/2026. (IX. 22.)PEFTB határozat									
Tárgy:   Az önkormányzat által nyújtott szociális ellátásokról szóló 9/2018. (VI. 29.)  önkormányzati rendelet módosításáról szóló önkormányzati rendelet-tervezet véleményezése 

H a t á r o z a t
Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a tárgyi napirendi előterjesztést, az ahhoz csatolt előzetes hatásvizsgálatban, az általános és részletes indokolásban, valamint az önkormányzati rendelet-tervezetben foglaltakat az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (2) bekezdés e) pontja szerinti jogkörében eljárva megtárgyalta, elfogadta és javasolja a tervezet változtatás nélküli elfogadását, annak önkormányzati rendeletbe foglalását.

Határozatról értesítést kap:
· Csanytelek Község Önkormányzata Képviselő-testülete Tagjai (Helyben)
· Kató Pálné jegyző és általa
· Bizottság Tagjai (Helyben)
· Irattár
	4.) Napirend

Tárgy: 									Előadó:
	A szociális célú tüzelőanyag juttatásra való jogosultságról			Erhard Gyula polgármester
	szóló önkormányzati rendelet módosításáról szóló önkor-    		Kató Pálné jegyző	
	mányzati rendelet-tervezet véleményezése				Palásti Pál bizottság elnöke 
				 
(Tárgyi írásos előterjesztése e jegyzőkönyv melléklete.)
Erhard Gyula polgármester:  szóbeli kiegészítést nem tett.
Palásti Pál  bizottság elnöke:  szóbeli kiegészítést nem fűzött a tárgyban benyújtott előterjesztéshez.
Kató Pálné jegyző: szóbeli kiegészítésében elmondta a tárgyi hatályos önkormányzati rendelet módosítását a Vidék- és Településfejlesztési Minisztérium által az önkormányzatok szociális célú tüzelőanyag vásárlásához kapcsolódó támogatás iránti igénylésére kiírt pályázatában foglaltak indokolják. A Képviselő-testület évek óta határozatával nyújtott be pályázatot, benne lágy lombos tűzifa igényléssel. Ebben a határozatokban kötelezettséget vállalt a testület arra, hogy az elnyert központi támogatáshoz önerőt biztosít az önkormányzat az adott évi költségvetése terhére. Ez az önerő szolgál a támogatott szociális rászorulók számára térítésmentesem kijuttatott tűzifa településre való szállítási, darabolási és a jogosult lakására való szállítási költségeinek fedezetéül. Ez az idei évi pályázati kiírásban sem változott. Megállapítható, hogy a vonatkozó hatályos önkormányzati rendelet szerinti összegek már nem tarthatóak sem az egyszemélyes háztartásban élők esetén, sem a családosok körében. Mindkét kategóriában emelés szükséges. Jelentős változtatást kell bevezetni a jogosultsági feltételeknél, hiszen a szociális juttatás keretében nyújtott támogatásról szól a tüzelőanyag biztosítása, amely változás átvezetése az önkormányzat vonatkozó rendeletében már megtörtént az egy főre jutó havi jövedelem számításánál, hogy a benyújtott igények kedvező elbírálás alá essenek. Szintén megért a változtatásra a tüzelőanyag igénylésének, a kérelem benyújtásának időszaka jelölése. A tárgyi módosító önkormányzati rendelet hatályba léptetése 2026. október 1. napjától jogszerűen módosulna. Elmondta, hogy mai ülésén az Ügyrendi Bizottság tárgyalta és elfogadta az önkormányzat rendelet-tervezetét, melynek az illetékes Bizottság és a Képviselő-testület által elfogadására tett javaslatot. Kezdeményezte a tárgyban általa kiadott előterjesztésben, az előzetes hatásvizsgálatban, az általános és részletes indokolásban és az önkormányzati rendelet-tervezetben foglaltak elfogadását és annak határozatba foglalását.
K é r d é s, hozzászólás nem hangzott el.
Palásti Pál bizottság elnöke: összefoglalójában egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
48/2026. (IX. 22.) PEFTB határozat								
Tárgy:  A  szociális  célú  tüzelőanyag  juttatásra való jogosultságról szóló önkormányzati rendelet módosításáról szóló önkormányzati rendelet-tervezet véleményezése
 
H a t á r o z a t
Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a tárgyi napirendi előterjesztést, az ahhoz csatolt előzetes hatásvizsgálatban, az általános és részletes indokolásban, valamint az önkormányzati rendelet-tervezetben foglaltakat az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (2) bekezdés e) pontja szerinti jogkörében eljárva megtárgyalta, elfogadta és javasolja a tervezet változtatás nélküli elfogadását, annak önkormányzati rendeletbe foglalását.

Határozatról értesítést kap:
· Csanytelek Község Önkormányzata Képviselő-testülete Tagjai (Helyben)
· Kató Pálné jegyző és általa
· Bizottság Tagjai (Helyben)
· Irattár
	   
5.) Napirend

Tárgy: 									Előadó:
	A szociális célú tüzelőanyag vásárláshoz kapcsolódó pályázat		Erhard Gyula polgármester
	benyújtása véleményezése						Kató Pálné jegyző	
									Palásti Pál bizottság elnöke 

(Tárgyi írásos előterjesztése e jegyzőkönyv melléklete.)
Erhard Gyula polgármester:  szóbeli kiegészítést nem tett.
Palásti Pál  bizottság elnöke:  szóbeli kiegészítést nem fűzött a tárgyban benyújtott előterjesztéshez.
Kató Pálné jegyző: szóbeli kiegészítésében szólt az előző években végbement gyakorlat szerinti eljárásrendről, majd említést tett arról, hogy 2025. évben 420 erdei m3, az idei évben 690 erdei m3 mennyiségű szociális célú tűzifa vásárlásáról döntött a Belügyminiszter úr. Kezdeményezte a tárgyi előterjesztésben foglaltak megvitatása utáni elfogadása határozatba foglalását és Képviselő-testület elé terjesztését. 
K é r d é s, hozzászólás nem hangzott el.
Palásti Pál bizottság elnöke: összefoglalójában egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:  
49/2026. (IX. 22.) PEFTB határozat
Tárgy:  szociális célú tüzelőanyag vásárlásához kapcsolódó pályázat benyújtása véleményezése
H a t á r o z a t
1. Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága támogatja, hogy a Képviselő-testület a Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti települési önkormányzatok szociális célú tüzelőanyag vásárlásához kapcsolódó kiegészítő támogatása jogcímén, a helyi önkormányzatokért felelős miniszter által kiírt pályázat alapján szociális célú tűzifa vásárlása címén  

szociális célú tűzifa vásárlása címén   
 690 erdei m3 mennyiségű lágy lombos tűzifa
1. A Bizottság támogatja a Képviselő-testület arra vonatkozó nyilatkozatgát, hogy a tárgyi pályázat benyújtásához szükséges szociális rászorultság szabályozása a természetben nyújtott szociális célú tüzelőanyag támogatásra való jogosultság feltételeiről szóló 15/20123 (X. 27.) önkormányzati rendelete keretében megtörtént, továbbá rögzíti, hogy a tárgyi pályázati kiírásban és a tárgyi önkormányzati rendeletben szabályozott feltételeknek való megfelelés teljesítését a szociális célú tűzifában részesülő rászorulók számára ellenszolgáltatás nélkül biztosítja. 

1. A Képviselő-testület rögzíti, hogy a tárgyi központi támogatás igénybevételéhez szükséges (2.000,- Ft/erdei m3+ÁFA) saját anyagi forrás összegét:  1.380.000,- Ft + ÁFA, azaz bruttó 1.449.000,- Ft (Egymillió-négyszáznegyvenkilenc forint) a támogatás önrészeként és a felmerülő valamennyi szállítási és fűrészelési költséget a Magyarország 2026. évi központi költségvetéséről szóló 2025. évi LXXIX. törvény 2. melléklet 1.3.1. pont szerint, a  települési önkormányzatok szociális és gyermekjóléti feladatainak egyéb támogatása jogcímen biztosított forráskeretéből fedezi, mellyel a Pénzügyi Ellenőrző, Foglalkoztatáspolitikai és Településfejlesztési Bizottság is egyetért.  

1. A Képviselő-testület felhatalmazza Erhard Gyula polgármester urat és Kató Pálné jegyzőt a tárgyban szükséges további szükséges intézkedések, kötelezettségvállalások megtételére, nevében aláírások teljesítésére.
Végrehajtás határideje: 	2026.09.30.
Végrehajtásért felelős: 	Erhard Gyula polgármester, Kató Pálné jegyző
Beszámolás határideje: 	végrehajtást követő testületi ülés

Határozatról értesítést kap:
1. Magyar Államkincstár Csongrád-Csanád  Vármegyei Igazgatósága Államháztartási Iroda ebr 42 (Szeged) 
1. Csanytelek Község Önkormányzata Képviselő-testülete Tagjai (Helyben)
1. Erhard Gyula polgármester
1. Kató Pálné jegyző és általa
1. Tápainé Karkas Krisztina a Hivatal Adó- és Pénzügyi Iroda Vezetője
1. Patainé Gémes Tímea Szociális Iroda Vezetője
1. Irattár
6.) Napirend
Tárgy: 									Előadó:
	A személyes gondoskodást nyújtó gyermekjóléti ellátásokról,		Erhard Gyula polgármester
	azok igénybevételéről, a gyermekétkeztetés intézményi térítési		Kató Pálné jegyző
	díjairól szóló 14/2018. (XI. 27.) önkormányzati rendelet 		Palásti Pál bizottság elnöke		hatályon kívül helyezéséről szóló önkormányzati
rendelet-tervezet véleményezése												 
(Tárgyi írásos előterjesztése e jegyzőkönyv melléklete.)
Erhard Gyula polgármester:  szóbeli kiegészítést nem tett.
Palásti Pál bizottság elnöke:  szóbeli kiegészítést nem fűzött a tárgyban benyújtott előterjesztéshez.
Kató Pálné jegyző: szóbeli kiegészítésében visszautalt arra, hogy a Társulás székhelye idén január 1. napjától Csongrád Városára változott, ezért a Társulás Társulási Megállapodása értelmében jogosított és egyben kötelezett a Társulás Társulási Tanácsa felhatalmazásában megadott tételek alapján önkormányzati rendelet alkotására, benne az Alsó- Tisza-menti Többcélú Óvodák és Mini Bölcsődék Főigazgatója által vezetett Felgyői és Csanyteleki Mini Bölcsődék és Óvodák, továbbá Tömörkényi Mini Bölcsőde intézményi térítési díja 2027. január 1. napjától alkalmazandó intézményi térítési díj összegére tett javaslat határozatba foglalásán alapuló döntéssel. A fent hivatkozott alaprendeletet módosító önkormányzati rendelet átmeneti rendelkezése tartalmazza, hogy a jogalkotásra jogosított által tárgyban kiadott önkormányzati rendelet hatálybalépése (2027. január 1.) napján Csanytelek Község Önkormányzata Képviselő-testülete által tárgyban kiadott 14/2018. (XI. 27.) önkormányzati rendeletét hatályon kívül kell helyezni  A fentiekből kiindulva az eddigi megszokott rendtől eltérően a jogalkotó szervén túl az önkormányzati rendelet hatálybalépése kétlépcsős, mert az minden Társulási fenntartásában gyermekjóléti intézmény finanszírozására hatást gyakorol. Elmondta, hogy mai ülésén az Ügyrendi Bizottság tárgyalta és elfogadta az önkormányzat rendelet-tervezetét, melynek az illetékes Bizottság és a Képviselő-testület által elfogadására tett javaslatot. Javasolta a tárgyban általa kiadott előterjesztésben, az előzetes hatásvizsgálatban, az általános és részletes indokolásban és az önkormányzati rendelet-tervezetben foglaltak elfogadását és annak határozatba foglalását.
K é r d é s, hozzászólás nem hangzott el.
Palásti Pál bizottság elnöke: összefoglalójában egyetértett az írásban benyújtott előterjesztésben foglaltakkal és javaslatot tett annak bizottság általi elfogadására és Képviselő-testület elé terjesztésére. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság hozzászólás és módosító javaslat nélkül, egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
50/2026. (IX. 22.)  PEFTB  határozat
Tárgy: A személyes gondoskodást nyújtó gyermekjóléti ellátásokról, azok igénybevételéről, a gyermekétkeztetés intézményi térítési díjairól szóló 14/2018. (XI. 27.) önkormányzati rendelet hatályon kívül helyezéséről szóló önkormányzati rendelet-tervezet véleményezése
H a t á r o z a t
Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztés  Bizottsága napirendje keretében megtárgyalta a település jegyzője által tárgyban benyújtott előterjesztésben, az ahhoz csatolt rendelet-tervezetben, az előzetes hatásvizsgálatban és indokolásban foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja  szerinti jogkörében eljárva elfogadott  és javaslatot tett a Képviselő-testület általi jóváhagyására, módosító önkormányzati rendelet kiadására.

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testülete Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztés Bizottság Tagjai
· Irattár

7.) Napirend
Tárgy: 									Előadó: 
   A fogorvosi körzet fogászati alapellátására kötött feladatellátási		Erhard Gyula polgármester
                 szerződés 9. módosítása véleményezése				Kató Pálné jegyző
								Palásti Pál bizottsági elnök
			          									
(Tárgyi írásos előterjesztés e Bizottság jegyzőkönyve melléklete.)						
Kató Pálné jegyző: az írásban kiadott előterjesztéshez tett szóbeli kiegészítésében elmondta, hogy Dr. Makai-Kis Szabina fogszakorvos 2026. szeptember 16. napján írásban kérelmet nyújtott be feladatellátási szerződése módosítására, miszerint 2026. november 1. napjától újra ő kívánja ellátni a fogászati feladatot. Helyettesítését 2026. október 31. után nem tudja vállalni a helyettesítő fogorvos, ezért 2026. november 1. napjától folyamatosan fogja ellátni megváltozott rendelési idővel feladatát. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.
Palásti Pál  bizottság elnöke: szóbeli kiegészítést nem tett az írásban kiadott előterjesztéshez.  
K é r d é s,  hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
51/2026. (IX. 22.) PEFTB határozat
Tárgy: a fogorvosi körzet alapellátására kötött feladatellátási szerződés 9.  módosítása véleményezése

H a t á r o z a t
Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a tárgyi előterjesztésben és ahhoz mellékletként csatolt 9. módosító és egységes szerkezetben kiadott feladatellátási szerződése foglaltakat, azzal egyetért és az önkormányzat szervezeti és működési szabályzatáról szóló 14/2015. (XI. 17.) önkormányzati rendelet 24. § (1) bekezdés e) pontja, es) alpontja szerinti jogkörében eljárva támogató javaslattal terjeszti azt jóváhagyása a Képviselő-testület rendkívüli ülése napirendjeként.

Határozatról értesítést kap:
· Csanytelek Község Önkormányzata Jegyzője és általa
· Csanytelek Község Önkormányzata Képviselő-testülete Tagjai (Helyben)
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Irattár

8.) Napirend
           Egyebek
Kató Pálné jegyző: tájékoztatást adott a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat és hatáskört érint. Tájékoztatást adott az Ügyrendi Bizottság mai ülésén általa egyebek napirendi pontnál elmondottakról, melyet megerősített.
Palásti Pál bizottság elnöke: megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.


………………………………………				…………………………………………	
              Bartus László                                                                                        Palásti Pál		
    Bizottság Elnök-helyettese	         			                            Bizottság Elnöke

